stanford-oval/wikipedia huggingface dataset:
แฮร์รี่ พอตเตอร์ (ภาพยนตร์ชุด)

| แฮร์รี่ พอตเตอร์ |
| --- | --- |
กำกับ:   คริส โคลัมบัส (1–2)  อัลฟอนโซ กัวรอน (3)  ไมค์ นิวเวลล์ (4)  เดวิด เยตส์ (5–8) 
บทภาพยนตร์: สตีฟ โคลฟส์ (1–4, 6–8) ไมเคิล โกลเดนเบิร์ก (5)
สร้างจาก: แฮร์รี่ พอตเตอร์ โดย เจ. เค. โรว์ลิง
อำนวยการสร้าง:   เดวิด เฮย์แมน  คริส โคลัมบัส (3)  มาร์ก แรดคลิฟฟ์ (3)  เดวิด แบร์รอน (5–8)  เจ. เค. โรว์ลิง (7–8) 
นักแสดงนำ:   แดเนียล แรดคลิฟฟ์  รูเพิร์ต กรินต์  เอ็มมา วอตสัน  (ดูด้านล่าง) 
กำกับภาพ:   จอห์น ซีล  (1)  รอเจอร์ แพรตต์ (2, 4)  ไมเคิล เซเรซิน (3)  สลาโวเมียร์ อีด์จัก (5)  บรูโน เดลบอนเนล (6)  เอดวาร์โด เซร์ร่า (7–8) 
ตัดต่อ:   ริชาร์ด ฟรานซิส-บรูซ (1)  ปีเตอร์ โฮเนส (2)  สตีเวน ไวส์เบิร์ก (3)  มิกค์ อาดสลีย์ (4)  มาร์ก เดย์ (5–8) 
ดนตรีประกอบ:   จอห์น วิลเลียมส์ (1–3)  แพทริก ดอยล์ (4)  นิโคลัส ฮูเปอร์ (5–6)  อเลกซองเดร ดีสพลาต์ (7–8) 
บริษัทผู้สร้าง:   วอร์เนอร์บราเธอร์สพิกเชอส์  เฮย์เดย์ฟิล์มส์  1492 พิกเชอส์ (1–3)  
ผู้จัดจำหน่าย: วอร์เนอร์บราเธอร์สพิกเชอส์
วันฉาย: ค.ศ. 2001–2011
ความยาว: 1,179 นาที
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: ทั้งหมด (8 เรื่อง) 1.2 พันล้านดอลลาร์สหรัฐ
ทำเงิน: ทั้งหมด (8 เรื่อง) 7.7 พันล้านดอลลาร์สหรัฐ
แฮร์รี่ พอตเตอร์ (อังกฤษ: Harry Potter) เป็นภาพยนตร์ชุด สร้างจากนวนิยายชื่อเดียวกันโดย เจ. เค. โรว์ลิง ภาพยนตร์ชุดจัดจำหน่ายโดย วอร์เนอร์บราเธอร์ส ประกอบด้วยภาพยนตร์แนวแฟนตาซีทั้งหมดแปดเรื่อง ตั้งแต่ แฮร์รี่ พอตเตอร์กับศิลาอาถรรพ์ (2001) จนถึง แฮร์รี่ พอตเตอร์กับเครื่องรางยมทูต ภาค 2 (2011) ภาพยนตร์ชุดแยกที่มีเรื่องราวก่อนหน้าภาพยนตร์ชุดนี้ ประกอบด้วยภาพยนตร์ห้าเรื่อง โดยเริ่มต้นจากภาพยนตร์ สัตว์มหัศจรรย์และถิ่นที่อยู่ (2016) เป็นจุดเริ่มต้นของสื่อแฟรนไชส์ร่วม โลกเวทมนตร์
ภาพยนตร์ชุดอำนวยการสร้างโดย เดวิด เฮย์แมน แสดงนำโดย แดเนียล แรดคลิฟฟ์, รูเพิร์ต กรินต์และเอ็มมา วอตสัน เป็นสามตัวละครเอก: แฮร์รี่ พอตเตอร์, รอน วีสลีย์และเฮอร์ไมโอนี่ เกรนเจอร์ ภาพยนตร์ชุดมีผู้กำกับทั้งหมดสี่คน ได้แก่ คริส โคลัมบัส, อัลฟอนโซ กัวรอน, ไมค์ นิวเวลล์และเดวิด เยตส์ ไมเคิล โกลเดนเบิร์ก เขียนบทภาพยนตร์ แฮร์รี่ พอตเตอร์กับภาคีนกฟีนิกซ์ (2007) ขณะที่ภาพยนตร์ที่เหลือทั้งหมด เขียนบทภาพยนตร์โดย สตีฟ โคลฟส์ งานสร้างใช้เวลามากกว่าสิบปี โดยมีเนื้อเรื่องหลักเกี่ยวกับภารกิจของแฮร์รี่ที่ต้องเอาชนะลอร์ดโวลเดอมอร์ ซึ่งเป็นศัตรูตัวฉกาจของเขา
แฮร์รี่ พอตเตอร์กับเครื่องรางยมทูต เป็นนวนิยายเล่มที่เจ็ดและเล่มสุดท้ายของนวนิยายชุด ได้รับการดัดแปลงเป็นภาพยนตร์สองภาค โดย ภาค 1 ฉายในเดือนพฤศจิกายน ค.ศ. 2010 และ ภาค 2 ฉายในเดือนกรกฎาคม ค.ศ. 2011
เครื่องรางยมทูต ภาค 1, ศิลาอาถรรพ์ และ เครื่องรางยมทูต ภาค 2 อยู่ในอันดับภาพยนตร์ที่ทำเงินสูงสุดห้าสิบอันดับแรก โดยทำเงินอยู่ในอันดับที่ 48, 47 และ 13 ศิลาอาถรรพ์ และ เครื่องรางยมทูต ภาค 2 ทำเงินมากกว่า 1 พันล้านดอลลาร์สหรัฐ และเป็นภาพยนตร์ชุดที่ทำเงินสูงสุดอันดับที่สาม โดยทำเงิน 7.7 พันล้านดอลลาร์สหรัฐทั่วโลก โดยไม่ปรับตามอัตราเงินเฟ้อ
ภูมิหลัง

ในช่วงปลายปี 1997 เดวิด เฮย์แมน ผู้อำนวยการสร้างภาพยนตร์ ได้รับหนังสือแฮร์รี่ พอตเตอร์กับศิลาอาถรรพ์ ซึ่งเป็นหนังสือเล่มแรกของนวนิยายชุดแฮร์รี่ พอตเตอร์ เขาเลือกเก็บหนังสือเล่มดังกล่าวไว้บนชั้นและไม่ได้รู้สนใจที่จะหยิบมาอ่าน จนกระทั่งเลขานุการของเฮย์แมนได้หยิบหนังสือเล่มดังกล่าวมาอ่านและแนะนำให้เฮย์แมนได้ลองอ่านดูบ้าง จากนั้น เฮย์แมนซึ่งแต่เดิมเกลียด "ชื่อเรื่องอันแสนเชย" ของหนังสือเล่มนี้ก็ได้ลองหยิบมาอ่านด้วยตัวเอง แล้วก็พบว่าเขารู้สึกประทับใจในงานเขียนของโรว์ลิงเป็นอย่างยิ่ง เฮย์แมนจึงได้เริ่มดำเนินการนำนวนิยายชุดนี้มดัดแปลงเป็นภาพยนตร์นับแต่นั้น
ทัศนคติที่น่าสนใจของเฮย์แมนทำให้โรว์ลิงตัดสินใจขายลิขสิทธิ์ในการดัดแปลงหนังสือแฮร์รี่ พอตเตอร์สี่เล่มแรกเป็นภาพยนตร์แก่ทางวอร์เนอร์ บราเธอร์สเป็นเงินจำนวน 1 ล้านปอนด์ (2 ล้านดอลลาร์สหรัฐ) โดยเธอต้องการให้ผู้สร้างนั้นซื่อตรงต่อบทประพันธ์ด้วยการคัดเลือกนักแสดงหลักให้เป็นชาวอังกฤษเพื่อให้สอดคล้องลักษณะตัวละครที่เธอได้บรรยายไว้ในหนังสือ และเธอก็ไม่ต้องการให้ทางผู้สร้างผลิตภาพยนตร์ภาคต่อที่ไม่อิงกับบทประพันธ์ของเธอ
แรกเริ่มนั้นทางสตูดิโอได้ตั้งใจจะให้สตีเวน สปีลเบิร์กมากำกับภาพยนตร์ แต่สปีลเบิร์กก็ได้ปฏิเสธไปเนื่องจากเขานั้นไม่ต้องการกำกับภาพยนตร์ที่ทางค่ายคาดหวังผลกำไรเป็นอย่างสูงเช่นนี้ ท้ายที่สุด ทางวอร์เนอร์ก็ได้เลือกให้คริส โคลัมบัสมารับหน้าที่กำกับภาพยนตร์ในภาคแรก และเริ่มทำการคัดเลือกนักแสดงอย่างเข้มข้นจนได้ แดเนียล แรดคลิฟฟ์, รูเพิร์ท กรินท์ และเอ็มม่า วัตสัน ซึ่งรับบทเป็น แฮร์รี่ พอตเตอร์, รอน วีสลีย์ และเฮอร์ไมโอนี่ เกรนเจอร์ ตามลำดับ
งานสร้าง

การถ่ายทำของภาพยนตร์ชุดเริ่มต้นที่ลีฟส์เดนสตูดิโอส์, ฮาร์ตฟอร์ดเชอร์, อังกฤษ ในเดือนกันยายน ค.ศ. 2000 และสิ้นสุดในเดือนธันวาคม ค.ศ. 2010 โดยมีขั้นตอนหลังการถ่ายทำในภาพยนตร์เรื่องสุดท้ายจนถึงฤดูร้อนปี ค.ศ. 2011 ลีฟส์เดนสตูดิโอส์ เคยเป็นสถานที่ถ่ายทำหลักของ แฮร์รี่ พอตเตอร์ และเปิดให้สาธารณชนเข้าชมเป็นสตูดิโอทัวร์ในปี ค.ศ. 2012 (เปลี่ยนชื่อเป็น วอร์เนอร์บราเธอร์สตูดิโอส์, ลีฟส์เดน)
| ปี | ภาพยนตร์ | ผู้กำกับ | ผู้เขียนบท | ผู้อำนวยการสร้าง | ผู้ประพันธ์เพลง | นวนิยายโดย เจ>  เค. โรว์ลิง |
| --- | --- | --- | --- | --- | --- | --- |
| 2001 | แฮร์รี่ พอตเตอร์กับศิลาอาถรรพ์ | คริส โคลัมบัส | สตีฟ โคลฟส์ | เดวิด เฮย์แมน | จอห์น วิลเลียมส์ | แฮร์รี่ พอตเตอร์กับศิลาอาถรรพ์ (1997) |
| 2002 | แฮร์รี่ พอตเตอร์กับห้องแห่งความลับ | คริส โคลัมบัส | สตีฟ โคลฟส์ | เดวิด เฮย์แมน | จอห์น วิลเลียมส์ | แฮร์รี่ พอตเตอร์กับห้องแห่งความลับ (1998) |
| 2004 | แฮร์รี่ พอตเตอร์กับนักโทษแห่งอัซคาบัน | อัลฟอนโซ กัวรอน | สตีฟ โคลฟส์ | เดวิด เฮย์แมน, คริส โคลัมบัสและมาร์ก แรดคลิฟฟ์ | จอห์น วิลเลียมส์ | แฮร์รี่ พอตเตอร์กับนักโทษแห่งอัซคาบัน (1999) |
| 2005 | แฮร์รี่ พอตเตอร์กับถ้วยอัคนี | ไมค์ นิวเวลล์ | สตีฟ โคลฟส์ | เดวิด เฮย์แมน | แพทริก ดอยล์ | แฮร์รี่ พอตเตอร์กับกับถ้วยอัคนี (2000) |
| 2007 | แฮร์รี่ พอตเตอร์กับภาคีนกฟีนิกซ์ | เดวิด เยตส์ | ไมเคิล โกลเดนเบิร์ก | เดวิด เฮย์แมนและเดวิด แบร์รอน | นิโคลัส ฮูเปอร์ | แฮร์รี่ พอตเตอร์กับภาคีนกฟีนิกซ์ (2003) |
| 2009 | แฮร์รี่ พอตเตอร์กับเจ้าชายเลือดผสม | เดวิด เยตส์ | สตีฟ โคลฟส์ | เดวิด เฮย์แมนและเดวิด แบร์รอน | นิโคลัส ฮูเปอร์ | แฮร์รี่ พอตเตอร์กับเจ้าชายเลือดผสม (2005) |
| 2010 | แฮร์รี่ พอตเตอร์กับเครื่องรางยมทูต ภาค 1 | เดวิด เยตส์ | สตีฟ โคลฟส์ | เดวิด เฮย์แมน, เดวิด แบร์รอนและเจ. เค. โรว์ลิง | อเลกซองเดร ดีสพลาต์ | แฮร์รี่ พอตเตอร์กับเครื่องรางยมทูต (2007) |
| 2011 | แฮร์รี่ พอตเตอร์กับเครื่องรางยมทูต ภาค 2 | เดวิด เยตส์ | สตีฟ โคลฟส์ | เดวิด เฮย์แมน, เดวิด แบร์รอนและเจ. เค. โรว์ลิง | อเลกซองเดร ดีสพลาต์ | แฮร์รี่ พอตเตอร์กับเครื่องรางยมทูต (2007) |
นักแสดง

แดเนียล แรดคลิฟฟ์ รับบทเป็น แฮร์รี่ พอตเตอร์
รูเพิร์ต กรินต์ รับบทเป็น รอน วีสลีย์
เอ็มม่า วัตสัน รับบทเป็น เฮอร์ไมโอนี่ เกรนเจอร์
จอห์น คลีสซ์ รับบทเป็น เซอร์นิโคลัส เดิน มิมซี พอร์พิงตัน(นิดหัวเกือบขาด)
ร็อบบี้ โคลทราน รับบทเป็น รูเบอัส แฮกริด
วอร์วิค เดวิส รับบทเป็น ฟิลิอัส ฟลิตวิก
ริชาร์ด กริฟฟิธส์ รับบทเป็น เวอร์นอน เดอร์สลีย์
ริชาร์ด แฮร์ริสและไมเคิล แกมบอน รับบทเป็น อัลบัสดัมเบิลดอร์
เอียน ฮาร์ต รับบทเป็น ศาสตราจารย์ควีเรลล์
จอห์น เฮิร์ท รับบทเป็น คุณโอลลิ แวนเดอร์
อลัน ริคแมน รับบทเป็น เซเวอร์รัส สเนป
ฟิโอน่า ชอว์ รับบทเป็น เพ็ตทูเนีย เดอร์สลีย์
แมกกี้ สมิธ รับบทเป็น มิลเนอร์ว่า มักกินนากัล
จูลี่ วอลเตอร์ส รับบทเป็น มอลลี่ วีสลีย์
ทอม เฟลตัน รับบทเป็น เดรโก มัลฟอย
เจสัน ไอแซ็กส์ รับบทเป็น ลูเซียส มัลฟอย
แกรี โอลด์แมน รับบทเป็น ซีเรียส แบล็ก
ทิโมธี สปอลล์ รับบทเป็น ปีเตอร์ เพ็ตติกรูว์
เดวิด ธีวลิส รับบทเป็น รีมัส ลูปิน
เอ็มม่า ทอมสัน รับบทเป็น ซีบิลล์ ทรีลอว์นีย์
เรล์ฟ ไฟนส์ รับบทเป็น ลอร์ดโวลเดอมอร์
เดวิด เทนนันต์ รับบทเป็น บาร์ตี เคราช์ จูเนียร์
เบรนดัน กลีสัน รับบทเป็น อลาสเตอร์ มู้ดดี้
แคที เลียง รับบทเป็น โช แชง
มิแรนด้า ริชาร์ดสัน รับบทเป็น ริต้า สกีตเตอร์
ฟรานเชส เดอะ ลา ทัวร์ รับบทเป็น โอแลมป์ มักซีม
บอนนี่ ไรท์ รับบทเป็น จินนี่ วีสลีย์
โรเบิร์ต แพททินสัน รับบทเป็น เซดริก ดิกกอรี่
เฮเลน่า บอนแฮม คาร์เตอร์ รับบทเป็น เบลลา เลสแตรงจ์
อิเมลด้า สทอนตัน รับบทเป็น โดโลเรส อัมบริดจ์
อีวานน่า ลินซ์ รับบทเป็น ลูน่า เลิฟกู๊ด
เดวอน เมอร์เรย์ รับบทเป็น เชมัส ฟินนิกัน
เจสซี่ เคฟ รับบทเป็น ลาเวนเดอร์ บราวน์
จิม บรอดเบนท์ รับบทเป็น ฮอเรซ ซลักฮอร์น
เฮเลน แม็กครอรี้ รับบทเป็น นาร์ซิสซา มัลฟอย
เฮโร่ ไฟน์เนส-ทิฟฟิน รับบทเป็น ทอม มาร์โวโล่ ริดเดิ้ล วัย 11 ปี
นาตาเลีย ทีน่า รับบทเป็น นิมฟาดอร่า ท็องส์
แฟรงค์ ดิลเลน รับบทเป็น ทอม มาร์โวโล่ ริดเดิ้ล วัย 16 ปี
มาร์ค วิลเลียม รับบทเป็น อาเธอร์ วีสลีย์
จูเลีย วอลเตอร์ส รับบทเป็น มอลลี่ วีสลีย์
แมทธิว เลวิส รับบทเป็น เนวิลล์ ลองบัตท่อม
วอร์วิค ดาร์วิส รับบทเป็น ศาสตราจารย์ฟิเลียส ฟลิตวิก
เดฟ ลีจีโน รับบทเป็น เฟนเรีย เกรย์แบ็ก
เดวิด แบรดลีย์ รับบทเป็น อาร์กัส ฟิลซ์
เฟรดดี้ สโตรม่า รับบทเป็น คอร์แม็ก แม็คล้ากเก้น
ลูอิส คอร์ดิซ รับบทเป็น เบลส ซาบินี่
จอร์จิน่า ลีโอดาส รับบทเป็น แคตี้ เบลล์
อิซาเบลล่า ลาฟแลนด์ รับบทเป็น ลีแอนน์
แอนนา เเชฟเฟอร์ รับบทเป็น โรมิลด้า เวน
โรเบิร์ต น็อกซ์ รับบทเป็น มาร์คัส เบลบี้
วอร์วิค เดวิส รับบทเป็น กริ๊ปฮุก
ไรส์ ไอฟานส์ รับบทเป็น เซโนฟิเลียส เลิฟกู๊ด
บิล ไนอี รับบทเป็น รูฟัส สคริมกอร์
กระแสตอบรับ > คำวิจารณ์

ภาพยนตร์ทุกภาคนั้นล้วนประสบความสำเร็จทั้งในแง่ของรายได้และคำวิจารณ์ ทำให้ภาพยนตร์ชุดแฮร์รี่ พอตเตอร์เป็นอีกหนึ่งภาพยนตร์ระดับแนวหน้าของวงการฮอลลีวูดร่วมกับภาพยนตร์ชุด เจมส์ บอนด์, สตาร์วอร์ส, อินเดียนา โจนส์ และไพเรทส์ออฟเดอะแคริบเบียน โดยกระแสตอบรับของผู้ชมที่มีต่อภาพยนตร์ชุดนี้ก็เป็นไปในทางเดียวกันว่า ตัวภาพยนตร์แต่ละภาคมีเนื้อหาที่มืดหม่นและเป็นผู้ใหญ่มากขึ้น  อย่างไรก็ตาม ความคิดเห็นของแฟนหนังสือที่มีต่อภาพยนตร์ชุดนี้กลับแตกต่างกันออกไป ผู้อ่านกลุ่มหนึ่งชื่นชอบการดัดแปลงที่ยึดมั่นและซื่อตรงต่อบทประพันธ์ของภาพยนตร์สองภาคแรกของชุด ในขณะที่ผู้ชมอีกกลุ่มหนึ่งกลับชื่นชอบการเล่าเรื่องด้วยตัวละครที่มีเอกลักษณ์ของภาพยนตร์ภาคหลัง ๆ มากกว่า
นอกจากนี้ แฟนคลับบางส่วนยังรู้สึกว่าการที่ภาพยนตร์เปลี่ยนผู้กำกับบ่อยนั้นทำให้เกิดความไม่ปะติดปะต่อเกิดขึ้น เช่นเดียวกับการตีความบทศาสตราจารย์ดัมเบิลดอร์ของไมเคิล แกมบอนที่มารับบทต่อจากริชาร์ด แฮร์ริสที่เสียชีวิตไป อย่างไรก็ตาม ทางเจ. เค. โรว์ลิงนั้นก็ได้ให้ความเห็นเชิงสนับสนุนแก่ภาพยนตร์ทุกภาค และกล่าวว่าภาพยนตร์แฮร์รี่ พอตเตอร์กับเครื่องรางยมทูต ภาค 2 คือภาพยนตร์ภาคที่เธอชอบมากที่สุด
คำวิจารณ์ของภาพยนตร์แต่ละภาคนั้นมีความแตกต่างกันออกไป โดยหากนับเฉพาะคะแนนวิจารณ์จากเว็บไซต์วิจารณ์ภาพยนตร์หลักจะสามารถแบ่งได้ตามตารางด้านล่างนี้
| ภาพยนตร์ | Rotten Tomatoes | Metacritic | CinemaScore |
| --- | --- | --- | --- |
| ศิลาอาถรรพ์ | 81% (คะแนนเฉลี่ย 7.06/10) (196 คำวิจารณ์) | 64 (36 คำวิจารณ์) | A |
| ห้องแห่งความลับ | 83% (คะแนนเฉลี่ย 7.21/10) (236 คำวิจารณ์) | 63 (35 คำวิจารณ์) | A+ |
| นักโทษแห่งอัซคาบัน | 90% (คะแนนเฉลี่ย 7.85/10) (258 คำวิจารณ์) | 82 (40 คำวิจารณ์) | A |
| ถ้วยอัคนี | 88% (คะแนนเฉลี่ย 7.45/10) (254 คำวิจารณ์) | 81 (38 คำวิจารณ์) | A |
| ภาคีนกฟีนิกซ์ | 78% (คะแนนเฉลี่ย 6.9/10) (255 คำวิจารณ์) | 71 (37 คำวิจารณ์) | A− |
| เจ้าชายเลือดผสม | 83% (คะแนนเฉลี่ย 7.12/10) (276 คำวิจารณ์) | 78 (36 คำวิจารณ์) | A− |
| เครื่องรางยมทูต ภาค 1 | 77% (คะแนนเฉลี่ย 7.09/10) (283 คำวิจารณ์) | 65 (42 คำวิจารณ์) | A |
| เครื่องรางยมทูต ภาค 2 | 96% (คะแนนเฉลี่ย 8.34/10) (329 คำวิจารณ์) | 87 (41 คำวิจารณ์) | A |
กระแสตอบรับ > รายได้

ภาพยนตร์ชุดแฮร์รี่ พอตเตอร์ประสบความสำเร็จในรายได้เป็นอย่างมาก โดยสามารถทำรายได้รวมทั้ง 8 ภาคไปได้กว่า 7.7 พันล้านดอลลาร์สหรัฐ และเคยเป็นภาพยนตร์ชุดที่ทำรายได้สูงที่สุดตลอดกาลอีกด้วย (ปัจจุบันอยู่ในอันดับที่ 3 รองจากภาพยนตร์ชุด จักรวาลภาพยนตร์มาร์เวล และ สตาร์ วอร์ส) โดยภาพยนตร์ภาคที่ทำรายได้สูงที่สุดนั้นก็ได้แก่ แฮร์รี่ พอตเตอร์กับเครื่องรางยมทูต ภาค 2 ที่กำกับภาพยนตร์โดย เดวิด เยตส์ ซึ่งทำรายได้ไปมากกว่า 1,342 ล้านดอลลาร์สหรัฐ ส่วนภาพยนตร์ แฮร์รี่ พอตเตอร์กับนักโทษแห่งอัซคาบัน ของ อัลฟอนโซ กัวรอน นั้นถือเป็นภาพยนตร์ภาคที่ทำรายได้น้อยที่สุดในชุด โดยสามารถทำรายได้ไปทั้งหมด 796 ล้านดอลลาร์สหรัฐ หากนับเฉพาะรายได้ที่ภาพยนตร์ชุดนี้สามารถทำได้จากการฉายในระบบ IMAX ภาพยนตร์ 6 ภาคหลังนั้นก็สามารถทำรายได้ทั่วโลกไปได้มากกว่า 216 ล้านดอลลาร์สหรัฐ โดยภาพยนตร์แต่ละภาคสามารถทำเงินได้ตามตารางที่ระบุไว้ด้านล่างนี้
| ภาพยนตร์ | วันฉาย | ทำเงิน> สหราชอาณาจักร | ทำเงิน> สหรัฐและแคนาดา | ทำเงิน> ภูมิภาคอื่น | ทำเงิน> ทั่วโลก | ทุน | อ้างอิง |
| --- | --- | --- | --- | --- | --- | --- | --- |
| แฮร์รี่ พอตเตอร์กับศิลาอาถรรพ์ | 16 พฤศจิกายน ค.ศ. 2001 (2001-11-16) | £66,096,060 | $317,871,467 | $657,179,821 | $975,051,288 | $125 ล้าน |  |
| แฮร์รี่ พอตเตอร์กับห้องแห่งความลับ | 15 พฤศจิกายน ค.ศ. 2002 (2002-11-15) | £54,780,731 | $262,233,983 | $616,991,152 | $879,225,135 | $100 ล้าน |  |
| แฮร์รี่ พอตเตอร์กับนักโทษแห่งอัซคาบัน | 4 มิถุนายน ค.ศ. 2004 (2004-06-04) | £45,615,949 | $249,759,843 | $547,147,480 | $796,907,323 | $130 ล้าน |  |
| แฮร์รี่ พอตเตอร์กับถ้วยอัคนี | 18 พฤศจิกายน ค.ศ. 2005 (2005-11-18) | £48,328,854 | $290,201,752 | $606,898,042 | $897,099,794 | $150 ล้าน |  |
| แฮร์รี่ พอตเตอร์กับภาคีนกฟีนิกซ์ | 11 กรกฎาคม ค.ศ. 2007 (2007-07-11) | £49,136,969 | $292,137,260 | $647,881,191 | $940,018,451 | $150 ล้าน |  |
| แฮร์รี่ พอตเตอร์กับเจ้าชายเลือดผสม | 15 กรกฎาคม ค.ศ. 2009 (2009-07-15) | £50,713,404 | $302,089,278 | $632,457,290 | $934,546,568 | $250 ล้าน |  |
| แฮร์รี่ พอตเตอร์กับเครื่องรางยมทูต ภาค 1 | 19 พฤศจิกายน ค.ศ. 2010 (2010-11-19) | £52,364,075 | $296,131,568 | $664,300,000 | $960,431,568 | $125 ล้าน |  |
| แฮร์รี่ พอตเตอร์กับเครื่องรางยมทูต ภาค 2 | 15 กรกฎาคม ค.ศ. 2011 (2011-07-15) | £73,094,187 | $381,193,157 | $960,500,000 | $1,342,693,157 | $125 ล้าน |  |
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 2011-01-02  และอาจไม่ใช่การแก้ไขล่าสุด (วิธีใช้เสียง)
เว็บไซต์ทางการ
Growing Up with Harry Potter เก็บถาวร 2020-08-06 ที่ เวย์แบ็กแมชชีน – photo essay by Time
เดวิด เฮย์แมน ได้รับลิขสิทธิ์ดัดแปลงหนังสือแฮร์รี่ พอตเตอร์เป็นภาพยนตร์เป็นภาพยนตร์ในปี 1999
noicon
บทความเสียงวิกิพีเดีย
ไฮโดรเจนแอสทาไทด์

Chemical compound
ไฮโดรเจนแอสทาไทด์ (อังกฤษ: hydrogen astatide) หรือ แอสทาเทน (อังกฤษ: astatane) มีสูตรทางเคมีว่า HAt เป็นสารประกอบอนินทรีย์ที่เกิดจากอะตอมของธาตุแอสทาทีนเชื่อมกับอะตอมไฮโดรเจนด้วยพันธะโคเวเลนต์ สารประกอบชนิดนี้จัดอยู่ในประเภทไฮโดรเจนแฮไลด์ (hydrogen halide) ซึ่งประกอบด้วยสาร 5 ชนิดที่มีคุณสมบัติใกล้เคียงกัน โดยไฮโดรเจนแอสทาไทด์มีสภาพเป็นกรดสูงสุดในกลุ่มดังกล่าว แต่สารชนิดนี้ยังใช้ประโยชน์ได้ในวงจำกัด เนื่องจากสามารถสลายตัวออกเป็นไฮโดรเจนกับแอสทาทีนได้อย่างรวดเร็ว เช่นเดียวกับไอโซโทปของแอสทาทีนที่มีครึ่งชีวิตสั้น สาเหตุที่สลายตัวเร็วเนื่องจากทั้งไฮโดรเจนและแอสทาทีนมีค่าอิเล็กโตรเนกาทิวิตีเกือบเท่ากัน ปฏิกิริยาการสลายตัวของไฮโดรเจนแอสทาไทด์อาจเกิดได้ตามสมการดังต่อไปนี้
โดยผลิตภัณฑ์ที่ได้คือ แก๊สไฮโดรเจนและตะกอนแอสทาทีน เนื่องจากธาตุแอสทาทีนไม่มีไอโซโทปใดเลยที่เสถียร โดยโอโซโทปที่เสถียรที่สุดคือ แอสทาทีน-210 ซึ่งมีครึ่งชีวิตเพียงประมาณ 8.1 ชั่วโมง ทำให้ยากต่อการศึกษาในเรื่องสารประกอบที่เกิดจากแอสทาทีน ธาตุชนิดนี้จะสลายตัวได้อย่างรวดเร็วกลายเป็นธาตุชนิดอื่นแทน
ไฮเปอร์ไดมอนด์

| แอกกริเกตทิดไดมอนด์นาโนรอดส์ |
| --- | --- |
ไฮเปอร์ไดมอนด์จากมุมมองของกล้องจุลทรรศน์
การจำแนก
ประเภท: แร่สังเคราะห์
คุณสมบัติ
สี: สีดำระยิบระยับ
โครงสร้างผลึก: โดมทรงกลมหรือรูปทรงกลม
ความวาว: ระยิบระยับ
ความหนาแน่น: มากกว่าเพชร 0.3%
ไฮเปอร์ไดมอนด์ (อังกฤษ: hyperdiamond) หรือ แอกกริเกตทิดไดมอนด์นาโนรอดส์ (อังกฤษ: Aggregated Diamond Nanorods) หรือ เอดีเอ็นอาร์เอส (อังกฤษ: ADNRs) เป็นสสารที่ความแข็ง ความแข็งตึง และความหนาแน่นที่สุดในโลก โดยแข็งกว่าเพชรหลายเท่า มีลักษณะคล้ายกับยางมะตอยหรือพุดดิงสีดำระยิบระยับมากกว่า
ประวัติ

ในปี 2003 ทีมนักวิทยาศาสตร์ชาวญี่ปุ่น (Irifune, Tetsuo; Kurio, Ayako; Sakamoto, Shizue; Inoue, Toru; Sumiya, Hitoshi) ได้สังเคราะห์วัสดุชนิดใหม่ คือ แอกกริเกตทิดไดมอนด์นาโนรอดส์ ขึ้นเป็นครั้งแรกในโลก โดยสร้างขึ้นจากการบีบอัดแกรไฟต์ และพบว่ามีความแข็งสูงกว่าเพชรธรรมชาติ
ในปี 2005 ทีมนักวิทยาศาสตร์จากมหาวิทยาลัยไบรอยท์ในประเทศเยอรมนี ได้ยืนยันผลของทีมชาวญี่ปุ่นด้วยการนำคาร์บอนบริสุทธิ์มาบีบอัดภายใต้ความร้อนสูง โดยในการบีบอัดครั้งนี้ทีมนักวิทยาศาสตร์ได้นำคาร์บอนบริสุทธิ์แบบหนึ่ง (แกรไฟต์) และคาร์บอนบริสุทธิ์อีกแบบหนึ่ง คือ ฟูลเลอร์ไรต์ (หรือบัคมินสเตอร์ฟูลเลอรีน) ซึ่งประกอบไปด้วยคาร์บอน 60 อะตอมเชื่อมต่อกันเป็นโดมทรงกลม หรือ รูปทรงกลม
ในสสารใหม่นี้เกิดจากแท่งนาโนขนาดจิ๋วเชื่อมต่อกัน ที่เรียกว่าแท่งนาโนเพราะพวกมันมีขนาดเล็กมาก (นาโน มาจากภาษากรีก แปลว่า "แคระ") แต่ละแท่งยาว 1 ไมครอน (หนึงในล้านส่วนของหนึ่งเมตร) ซึ่งมันมีขนาดแค่ 1 ใน 50,000 ของความกว้างเส้นผมมนุษย์เท่านั้น
คุณสมบัติ

ไฮเปอร์ไดมอนด์เป็นแร่สังเคราะห์ที่มีสีดำระยิบระยับโครงสร้างผลึกมีรูปร่างคล้ายโดมทรงกลมหรือรูปทรงกลม มีความหนาแน่นมากที่สุดในโลก โดยตรวจสอบโดยการเอกซเรย์ ซึ่งผลปรากฏว่าไฮเปอร์ไดมอนด์มีความหนาแน่นมากกว่าเพชร 0.3 เปอร์เซ็นต์ นอกจากนี้ไฮเปอร์ไดมอนด์ยังมีความแข็งตึงที่สุดในโลก โดยมีความแข็งตึง 491 จิกะปาสกาล โดยมากกว่าเพชรที่มีความแข็งตึง 442 จิกะปาสกาล หมายความว่าไฮเปอร์ไดมอนด์ถูกบีบอัดได้ยากกว่าเหล็กเกือบสามเท่า และความแข็งที่สุดในโลก ตามมาตราวัดค่าความแข็ง ของ ฟรีดริช โมส ในมาตรานี้มีอยู่ 10 ระดับ ซึ่งเพชรอยู่ในระดับที่ 10 นั่นก็แปลว่าไฮเปอร์ไดมอนด์มีความแข็งเกินมาตรวัด
ปรากฏการณ์วิทยา

ปรากฏการณ์วิทยา (อังกฤษ: Phenomenology; กรีก: φαινόμενον (phainómenon) "สิ่งที่ปรากฏ" กับ กรีก: λόγος (lógos) "การพูด, การศึกษา") เป็นวิธีการทางปรัชญาที่มีเป้าประสงค์เพื่อศึกษาโครงสร้างเชิงอุตระของสำนึก และสาระของสัต โดยการย้อนกลับไปที่ข้อมูลที่มีอยู่ในสำนึก  ปรากฏการณ์วิทยาพยายามค้นหาความจริง แต่ความจริงที่ปรากฏการณ์วิทยาแสวงหานั้นอยู่ใน “โลกที่ปรากฏต่อหน้า” (immanence) หาใช่การมุ่งก้าวพ้นผ่านประสบการณ์ ไปสู่โลกของแบบ หรือแม้แต่พระเจ้า อันเป็นความจริงสูงสุดที่รองรับยืนยันโลกปรากฏแต่อย่างใดไม่ ดังชื่อของปรัชญาของสำนักนี้ได้ระบุไว้ว่า จุดยืนในการหาความจริงวางอยู่บนฐานที่เรียกว่า “ประสบการณ์” ในความหมายที่กว้างที่สุด ในแง่นี้ ปรากฏการณ์วิทยา (phenomenology) คือสำนักทางปรัชญาที่เน้นการหาความจริงในปรากฏการณ์ (phenomena)
การให้คำนิยามที่ชัดเจนกับคำว่า ปรากฏการณ์วิทยา เป็นเรื่องยาก เพราะปรากฏการณ์วิทยาเป็นแนวคิด หรือ คอนเซปต์ที่แตกออกไปได้หลากหลายแขนง และนักปรัชญาในสายความคิดนี้มีวิธีการมองและวิธีการเข้าหาปัญหาแตกต่างกัน แต่เราสามารถเข้าใจจุดร่วมที่นักปรัชญาแต่ละท่านมีร่วมกันได้ จุดร่วมนี้คือการมองว่าปรากฏการณ์วิทยาคือ การศึกษาสำนึกจากแง่มุมของมนุษย์ในฐานะประธานบุรุษที่หนึ่ง หรือพูดอีกอย่างหนึ่งว่า ปรากฏการณ์วิทยาปฏิเสธการค้นคว้าในเชิงภาวะวิสัย (objective research) เหมือนอย่างการศึกษาทางจิตวิทยา ซึ่งเน้นการศึกษาธรรมชาติของจิตที่เป็นสากล และเป็นกลาง ดังนั้นพื้นฐานที่สำคัญที่สุดของสำนักความคิดนี้ จึงหลีกเลี่ยงการศึกษาสำนึกอย่างเป็นเอกเทศ หรืออย่างเดี่ยวๆ แต่เน้นว่าเราต้องศึกษาสำนึกในฐานะที่สำนึกต้องพุ่งไปสู่อะไรบางอย่าง ดังที่ฮุสเซิร์ลกล่าวไว้ว่า การสำนึกคือการสำนึกถึงอะไรบางอย่าง เราเรียกกระบวนการที่สำนึกพุ่งไปสู่อะไรบางอย่างนี้ว่า “การพุ่งไปของเจตสำนึก” (intentionality) และเรียกวัตถุหรือสิ่งที่เราสำนึกว่า “วัตถุของการพุ่งไปของเจตสำนึก” (intentional object)
โฮมพอดมินิ

| --- | --- |


ผู้พัฒนา: บริษัทแอปเปิล
ชนิด: Smart speaker
วางจำหน่าย:  16 พฤศจิกายน 2020 (4 ปีก่อน) (2020-11-16) Australia  Canada   France  Germany  Hong Kong  India  Japan  Spain  United Kingdom  United States    24 พฤศจิกายน 2020 (4 ปีก่อน) (2020-11-24) Mexico  Taiwan     11 ธันวาคม 2020 (3 ปีก่อน) (2020-12-11) Mainland China     15 มิถุนายน 2021 (3 ปีก่อน) (2021-06-15) Austria   Ireland     22 มิถุนายน 2021 (3 ปีก่อน) (2021-06-22) New Zealand     23 พฤศจิกายน 2021 (3 ปีก่อน) (2021-11-23) Italy     25 มีนาคม 2022 (2 ปีก่อน) (2022-03-25) Belgium  Netherlands   Switzerland     13 ธันวาคม 2022 (23 เดือนก่อน) (2022-12-13) Finland  Sweden    Norway    19 ธันวาคม 2022 (22 เดือนก่อน) (2022-12-19) South Africa    6 เมษายน 2022 (2 ปีก่อน) (2022-04-06) Singapore    4 พฤษภาคม 2023 (18 เดือนก่อน) (2023-05-04) Denmark  
ราคาเบื้องต้น: USD $99  CA $129  AUD $149  GBP £99  EU €99
ชิพ: Apple S5
การแสดงผล: LED matrix
ระบบเสียง: ไดรเวอร์เต็มช่วงเสียง 1 ตัว, พาสซีฟเรดิเอเตอร์แบบคู่, ไมโครโฟน 4 ตัว
การรับเข้า: Touch screen, voice commands ผ่าน Siri
การเชื่อมต่อ: 802.11a/b/g/n Wi‑Fi พร้อม MIMO Bluetooth 5.0 Thread UWB การเข้าถึงแบบเพียร์ทูเพียร์โดยตรงจาก: iOS: ไอโฟน SE, ไอโฟน 6S หรือใหม่กว่า, หรือไอพอดทัช (รุ่นที่ 7) ที่ใช้ iOS รุ่นล่าสุด; iPadOS: ไอแพดโปร, ไอแพด (รุ่นที่ 5) หรือใหม่กว่า, ไอแพดแอร์ 2 หรือใหม่กว่า, หรือไอแพดมินิ 4 หรือใหม่กว่า ที่ใช้ iPadOS รุ่นล่าสุด
มิติ: 3.3 × 3.9 in (84 × 99 mm)
น้ำหนัก: 0.76 lb (0.34 kg)
เว็บไซต์: apple.com/homepod-mini
โฮมพอดมินิ (อังกฤษ: HomePod mini) เป็นลำโพงอัจฉริยะที่พัฒนาโดย บริษัทแอปเปิล มีลักษณะทรงกลมขนาดประมาณ 4 นิ้ว โดยมีนาดที่เล็กและราคาถูกกว่าโฮมพอดแบบแรกที่เลิกจำหน่ายแล้ว
โฮมพอดมินิได้รับการประกาศเมื่อวันที่ 13 ตุลาคม 2563, พร้อมกับซอฟต์แวร์ใหม่สำหรับโฮมพอด และโฮมพอดมินิที่ปรับปรุงคุณสมบัติความต่อเนื่อง และบูรณาการคุณสมบัติ Handoff ซึ่งช่วยให้ Siri สามารถแยกแยะเสียงของผู้ใช้ได้มากถึง 6 คน และการโต้ตอบคำขอส่วนบุคคล เพิ่มคุณสมบัติอินเตอร์คอมที่มีให้ใช้บนอุปกรณ์ ไอโฟน, ไอแพด, และ Apple Watch เช่นกัน ซึ่งจะอนุญาตให้ผู้ใช้สามารถใช้โฮมพอดในการประกาศ หรือสื่อสารผ่านห้องได้
แอปเปิลเริ่มรับคำสั่งซื้อโฮมพอดมินิในราคา US$99 ในวันที่ 6 พฤศจิกายน 2563, และเริ่มจัดส่ง 10 วันต่อมา
โฮมพอดมินินั้นมีไดรเวอร์เต็มช่วงเสียง กับพาสซีฟเรดิเอเตอร์แบบคู่, ท่อนำคลื่นเสียงแบบเฉพาะสำหรับสนามเสียง 360º, และระบบคำนวณเสียงเพลงแบบเรียลไทม์ โดยประกอบด้วยไมโครโฟน 4 ตัวสำหรับฟังคำสั่ง Siri
โดยความเข้ากันได้ไร้สายที่รองรับนั้นประกอบด้วย 802.11n Wi-Fi, Bluetooth 5, และชิพ Ultra-wideband สำหรับวัดระยะชิดของอุปกรณ์
โฮมพอดมินินั้นออกแบบมาเพื่อทำงานในที่ที่มีอุณหภูมิโดยรอบในการใช้งาน ตั้งแต่ 0° ถึง 35°C ความชื้นสัมพัทธ์ระหว่างร้อยละ 5 ถึง 90 (ไม่ควบแน่น) และที่ระดับความสูงสูงสุด 3000 เมตร
โดยสามารถทำงานร่วมกับไอโฟน SE (รุ่นที่ 1 หรือใหม่กว่า, ไอโฟน 6s หรือใหม่กว่า, หรือไอพอดทัช (รุ่น 7) ที่ใช้ iOS รุ่นล่าสุด หรือไอแพดโปร, ไอแพด (รุ่นที่ 5th หรือใหม่กว่า), ไอแพดแอร์ 2 หรือใหม่กว่า, หรือไอแพดมินิ 4 หรือใหม่กว่า ที่ใช้ iPadOS รุ่นล่าสุด
เกรดี ไซซ์มอร์

เกรดี ไซซ์มอร์ ที่ 3 (อังกฤษ: Grady Sizemore III) เกิดเมื่อวันที่ 2 สิงหาคม ค.ศ. 1982 เป็นนักเบสบอลตำแหน่งเซ็นเตอร์ฟิลด์ เมเจอร์ลีกเบสบอล ที่เล่นให้กับทีมคลีฟแลนด์ อินเดียนส์ ไซซ์มอร์มาจากทีมมอนทรีออล เอกซ์โป ในปี 2002 ร่วมไปกับแบรนดอน ฟิลลิปส์, คลิฟ ลี และลี สตีเวนส์ ในการแลกเปลี่ยนกับบาร์โทโล โคลอนและทิม ดรูว์
พระวัชรสัตว์

| พระวัขรสัตว์ |
| --- | --- |

สันสกฤต: वज्रसत्त्व  Vajrasatva
จีน: 金剛薩埵菩薩  (Pinyin: Jīngāng Sàduǒ Púsà)
ญี่ปุ่น: 金剛薩埵菩薩  (romaji: Kongōsatta Bosatsu)
เขมร: វជ្រសត្វ (vach-cha-sat)
เกาหลี: 금강살타보살  (RR: Geumgang Salta Bosal)
มองโกเลีย: Доржсэмбэ
ไทย: พระวัชรสัตว์โพธิสัตว์
ทิเบต: རྡོ་རྗེ་སེམས་དཔའ་ Wylie: rdo rje sems dpa' THL: Dorje Sempa རྡོར་སེམས་  THL: Dorsem
เวียดนาม: Kim Cang Tát Đỏa Bồ Tát
ข้อมูล
นับถือใน: มหายาน, วัชรยาน
 สถานีย่อยพระพุทธศาสนา
วัชรสัตว์ (สันสกฤต: वज्रसत्त्व, Tibetan: རྡོ་རྗེ་སེམས་དཔའ། Dorje Sempa, รูปย่อ: རྡོར་སེམས། Dorsem) เป็นพระโพธิสัตว์ในคติศาสนาพุทธมหายานและวัชรยาน ที่ปรากฏในวรรณกรรมพุทธมากมาย ในประเด็นหลักของพระสูตรเช่น ไวโรจนาภิสัมโพธิสูตร, วัชรเศขรสูตร และ นวยูหสูตร ในพระไตรปิฎกญิงมา และในวรรณกรรมซ็อกเซ็นมากมาย เช่น กุลยราชตันตระ และ พระสูตรกระจกหทัยพระวัชรสัตว์
ในศาสนาพุทธแบบจีนและชินกง ตามธรรมเนียมมองว่าพระวัชรสัตว์เป็นพระสังฆาจารย์ลำดับที่สอง รองจากพระไวโรจนพุทธเจ้าตามตำนานของคุไคเล่าเรื่องอ้างบันทึกของพระอโมฆวัชระว่า พระนาคารชุนพบพระวัชรสัตย์ในเสาเหล็กแห่งหนึ่งในอินเดียใต้ และประกอบพิธีอภิเษกให้พร้อมส่งมอบคำสอนที่เรียนรู้จากพระไวโรจนะในพระมหาไวโรจนสูตร กระนั้นคุไคไม่ได้กล่าวถึงรายละเอียดใดเกี่ยวกับพระวัชรสัตว์อีก
มนตร์สำคัญขอบพระวัชรสัตว์คือมนตร์ร้อยพยางค์ (หรือ พระคาถาร้อยคำ) ซึ่งปรากฏใน สรวตถาคต-ตัตตวสังครห์ ซึ่งปรากฏหลักฐานเก่าแก่ที่สุดในรูปของบทรวมมนตร์แปลภาษาจีนของพระวัชรโพธิ (ประมาณปี 671–741) จากปี 722
ไฮเออโรกลีฟอานาโตเลีย

| ไฮเออโรกลีฟอานาโตเลีย ไฮเออโรกลีฟลูเวีย ไฮเออโรกลีฟฮิตไทต์ |
| --- | --- |
จารึกจากฮะมาฮ์ เขียนด้วยไฮเออโรกลีฟอานาโตเลีย
ชนิด:  ตัวหนังสือคำ 
ทิศทาง: ซ้ายไปขวา 
ภาษาพูด: ภาษาลูเวีย
ISO 15924
ISO 15924: Hluw (080), ​Anatolian Hieroglyphs (Luwian Hieroglyphs, Hittite Hieroglyphs)
ยูนิโคด
ยูนิโคดแฝง: Anatolian Hieroglyphs
ช่วงยูนิโคด: U+14400–U+1467F  
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ไฮเออโรกลีฟอานาโตเลีย (อังกฤษ: Anatolian hieroglyphs) เป็นอักษรตัวหนังสือคำที่พบในอานาโตเลียตอนกลาง ประกอบด้วยสัญลักษณ์ 500 สัญลักษณ์ ครั้งหนึ่งเคยรู้จักกันในชื่อ ไฮเออโรกลีฟฮิตไทต์ (Hittite hieroglyphs) แต่ภาษาที่ผ่านการถอดความพิสูจน์เป็นภาษาลูเวีย ไม่ใช่ภาษาฮิตไทต์ และมีการใช้งานศัพท์ ไฮเออโรกลีฟลูเวีย (Luwian hieroglyphs) ในสิ่งพิมพ์ภาษาอังกฤษ ตัวอักษรมีความคล้ายกับไฮเออโรกลีฟอียิปต์ แต่ไม่ได้พัฒนารูปอักษรมาจากอักษรนั้น ไม่มีการเชื่อมโยงกับอักษรรูปลิ่มฮิตไทต์ที่เชื่อถือได้
ระบบการเขียนนี้มีคำพ้องเสียงมาก เครื่องหมายสระเป็นเช่นเดียวกับอักษรสุเมเรียคือไม่ได้แสดงหน่วยเสียงที่เฉพาะ อาจมีสัญลักษณ์ถึง 6 ตัวแสดงเสียงเดียวกัน